***Disturbing Behavior*** er en skrekkfilm fra 1998 med James Marsden, Katie Holmes og Nick Stahl i hovedrollene. Filmen ble regissert av David Nutter, etter et manus skrevet av Scott Rosenberg. Historien følger en gruppe high school-studenter som oppdager at flere av med-elevene deres er del av forseggjort tankekontroll-eksperiment. Filmen hadde enkelte likhetstrekk med filmen The Stepford Wives fra 1975, og hadde premiere i juli 1998.

Handling
--------

High school-student Steve Clark er ny innbygger i Cradle Bay, et pittoresk lite øy-samfunn i Washington. Familien hans har flyttet dit fra Chicago etter at familiens eldste sønn Allen begikk selvmord. På sin første dag ved den lokale videregående skolen blir Steve venn med tre utstøtte elever: Gavin Strick, U.V. og Rachel Wagner. Steve blir også introdusert for skolens psykolog Dr. Edgar Caldicott, som foreslår at han burde se etter nye venner ved å bli med i et program kalt Blue Ribbons - som beskrives som et «motivasjonsverksted». De andre medlemmene av Blue Ribbons forsøker å rekruttere Steve inn i flokken deres, men Gavin påstår at medlemmene av klubben er en morderisk kult som har blitt hypnotisert, lobotomisert og hjernevasket av Caldicott og at hele byen er med på det - men Steve mener Gavin overdriver.

Utenfor en butikk hvor Gavin forsøker å kjøpe alkohol, blir Rachel oppsøkt av Chug, et Blue Ribbon-medlem som er interessert i henne. Men etter å ha fått øye på henne blir Chug plutselig rasende, og begynner å banke opp en mann inne i butikken. Chug dreper ham nesten samtidig som byens politi-sjef, offiser Cox, bare ser på uten å gripe inn. Når Steve spør de nye vennene sine om hva som nettopp skjedde, insisterer Gavin igjen på tankekontroll-hypotesen sin. Han viser også frem fotografier av sine tidligere venner som hadde blitt om-programmert til Blue Ribbons. Gavin tar Steve med til et gjemmested på skolen hvor de overhører et møte ledet av Dr. Caldicott. Under møtet får Gavin vite at foreldrene hans hadde meldt ham på Caldicotts program. En redd Gavin vifter med en pistol som han sier at han kommer til å bruke på potensielle bortførere, men Steve kaller ham paranoid og tar pistolen fra ham.

Men allerede dagen etter dukker Gavin opp på skolen som medlem av Blue Ribbon. Det lange håret er nå kortklipt. De stygge klærne er erstattet med flottere, og han er overhodet ikke interessert i vennskapet med Rachel eller U.V. lenger. Steves forsøk på å nå frem til Gavin blir møtt med fiendtlighet fra andre Blue Ribbons-medlemmer. Når Steve kommer hjem den dagen, møter han Blue Ribbon-medlemmet Lorna i stuen hans, etter å ha undervist den yngre søsteren hans Lindsay. Lorna prøver å forføre ham, men i sin opphisselse havner hun i et voldsomt raseri samtidig som det høyre øyet hennes lyser rødt. Hun ødelegger et vegg-speil med hodet og angriper Steve med et glass-skår. Men han underkuer henne, og plutselig blir hun normalt igjen - og oppfører seg som om ingenting har skjedd.

I mellomtiden blir Steve venn med Mr. Newberry, vaktmesteren ved skolen som også nærer mistanker om Blue Ribbons. Han demonstrerer et apparat som virker irriterende på Blue Ribbons. På jakt etter svar reiser Steve og Rachel til Bishop Flats, et mentalsykehus i nærheten. Undersøkelsen deres bekrefter Gavins teori om Blue Ribbons og tankekontroll: Caldicott implanterer små brikker i hjernen tenåringer med godkjenning fra foreldrene deres, som ønsker å omprogrammere barna deres fra ungdomskriminelle til veloppdragne borgere. 

Caldicott klarte imidlertid ikke å skru av tenåringenes hormoner, noe som resulterte i øyeblikkelige voldsomme anfall hver gang forsøkspersonenes seksuelle drifter dukker opp. Steve og Rachel prøver å få tak i Lindsay slik at de kan flykte fra byen, men de blir overfalt av Caldicott og Steves foreldre. Steve blir deretter festet i en stol, og en tekniker forbereder seg på å omprogrammere ham. Men Steve får tak i en skalpell, og frigjør seg selv og Rachel. De blir deretter nødt til å komme seg vekk fra hele landsbyen, for å unngå å bli utsatt for tankekontroll-forsøkene.

Skuespillere
------------

James Marsden.
* James Marsden som Steve Clark
* Katie Holmes som Rachel Wagner
* Nick Stahl som Gavin Strick
* Bruce Greenwood som Dr. Edgar Caldicott
* William Sadler som Dorian Newberry
* Steve Railsback som offiser Cox
* Chad Donella som U.V.
* Tobias Mehler som Andy Effkin
* Tygh Runyan som Dickie Atkinson
* Katharine Isabelle som Lindsay Clark
* Ethan Embry som Allen Clark
* Terry David Mulligan som Nathan Clark
* Susan Hogan som Cynthia Clark
* Peter LaCroix som Dan Strick
* Lynda Boyd som Lucille Strick
* Jay Brazeau som rektor Weathers
* A.J. Buckley som Charles Chug Roman
* Crystal Cass som Lorna Longley
* Derek Hamilton som Trent Whalen
* David Paetkau som Tom Cox
* Daniella Evangelista som Daniella
* Julie Patzwald som Betty Caldicott

Referanser
----------

1. 1 2  ; besøksdato: 8. april 2016.
2. ↑  ; besøksdato: 8. april 2016.
3. 1 2 3 4 5 6 7 8 9 10 11 12 13 14 15  ; besøksdato: 8. april 2016.
4. 1 2 3 4 5 6 7 8 9   (på cs) *ČSFD*, 2001, Wikidata Q3561957,
5. ↑   www.zelluloid.de, besøkt 20. januar 2018[Hentet fra Wikidata]

Eksterne lenker
---------------

* (en) *Disturbing Behavior* på Internet Movie Database Rediger på Wikidata

* (no) *Disturbing Behavior* hos Filmfront Rediger på Wikidata

* (sv) *Disturbing Behavior* i Svensk Filmdatabas Rediger på Wikidata

* (en) *Disturbing Behavior* på AllMovie Rediger på Wikidata

* (fr) *Disturbing Behavior* på Allociné Rediger på Wikidata

* (nl) *Disturbing Behavior* på MovieMeter Rediger på Wikidata

* (en) *Disturbing Behavior* på Turner Classic Movies Rediger på Wikidata

* (en) *Disturbing Behavior* på American Film Institute Rediger på Wikidata

* (en) *Disturbing Behavior* på Rotten Tomatoes Rediger på Wikidata

* (en) *Disturbing Behavior* på Box Office Mojo Rediger på Wikidata